Haumea

Ta Haumea (enmyssey myn-phlanaid: 136108 Haumea) çheet er planaid crivassanagh ta soit çheu hoal jeh cruinlagh Neptioon. V'eh feddynit magh ayns 2004 liorish fwirran fo stiurey Mike Brown ass Caltech ec Reayrtlann Palomar ayns ny Steatyn Unnaneysit as foddee ayns 2005 liorish fwirran fo stiurey José Luis Ortiz Moreno ec Reayrtlann Sierra Nevada 'sy Spaainey, ga dy vel yn aggyrtys shen fo arganeys. Er 17 Mean Fouyir 2008 v'eh enmyssit ass Haumea, ben-jee Hawaiiagh y çhingys clienney, fo doghys yn Unnaneys Rollageydagh Eddyrashoonagh (IAU) dy nee planaid crivassanagh vees ayn. Ta oolaghyn ennymagh gra dy nee eshyn y y trass corpane tessen-Neptioonagh smoo, lurg Eris as Pluto, as mysh mooadys cheddin eayst Uraanus Titania.

Ta glout Haumea mysh un trass jeh glout Pluto, as mysh 1/1400 jeh glout ny Cruinney. Ga nagh ren peiagh erbee jeeaghyn dy jeeragh er e chummey, ta co-earrooyn ass e lhoob sollysh cohassooagh rish cummey eelipsoyd Jacobi (y cummey vees echey my vees eh ny phlanaid crivassanagh), as e essylys mooar daa cheayrt ny s'liurey na'n essylys beg. Ayns Jerrey Fouyir 2017, ren rollageyderyn fogrey magh feddynys corys fainey mygeayrt, y chied chorys fainey ve feddynit magh mygeayrt corpane tessen-Neptioonagh. V'eh goll er credjal dy row dy liooar ym-hayrn ec Haumea dys eh dy ve soit ayns cormid ushtey-hassooagh, agh nish cha nel eh leayr. T'eh er credjal dy nee eiyrtyssyn covuilley mooar cummey lhiurit Haumea chammah's y çhyndaa, ny fainaghyn, as yn albedo ard (voish eaghtyr rio ushtey crystallagh) echey, daag Haumea myr yn oltey smoo jeh kynney covuillee ta goaill stiagh ram nheeghyn tessen-Neptioonagh as y daa eayst echey, Hiʻiaka and Namaka.

Imraaghyn

Kianglaghyn magh

 (136108) Haumea, Hiʻiaka, as Namaka ec Johnston's Archive.com


Ronney:Kynney Haumea
136108
Ronney:Feddynyssyn lesh Michael E. Brown
Ronney:Feddynyssyn lesh Chad Trujillo
Ronney:Feddynyssyn lesh David L. Rabinowitz
Ronney:Myn-phlanaidyn enmyssit
Ronney:Fainaghyn planaidagh
136108
20041228
Ronney:Planaidyn crivassanagh